CELEX: 32016D1967
Language: hu
Date: 2016-11-08 00:00:00
Title: A Bizottság (EU) 2016/1967 végrehajtási határozata (2016. november 8.) a Phytophthora ramorum Werres, De Cock & Man in 't Veld sp. nov. Közösségbe történő behurcolása és a Közösségen belüli elterjedése elleni ideiglenes növény-egészségügyi szükségintézkedésekről szóló 2002/757/EK határozat 3. cikkének módosításáról (az értesítés a C(2016) 7075. számú dokumentummal történt)

10.11.2016   
            
            
               HU
            
            
               Az Európai Unió Hivatalos Lapja
            
            
               L 303/21
            
         A BIZOTTSÁG (EU) 2016/1967 VÉGREHAJTÁSI HATÁROZATA
   (2016. november 8.)
   a Phytophthora ramorum Werres, De Cock & Man in 't Veld sp. nov. Közösségbe történő behurcolása és a Közösségen belüli elterjedése elleni ideiglenes növény-egészségügyi szükségintézkedésekről szóló 2002/757/EK határozat 3. cikkének módosításáról
   
      
         (az értesítés a C(2016) 7075. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésének negyedik mondatára,
   mivel:
   
               (1)
            
            
               A 2002/757/EK bizottsági határozat (2) 3. cikke (1) bekezdésének első albekezdése értelmében a fogékony növényeket és fogékony faanyagokat csak akkor lehet az Unió területére bevinni, ha azok megfelelnek az említett határozat I. mellékletének 1a. és 2. pontjában megállapított növény-egészségügyi szükségintézkedéseknek. A 2002/757/EK határozat 3. cikke (1) bekezdésének második albekezdése eltérést biztosít az Amerikai Egyesült Államokból származó Acer macrophyllum Pursh és Quercus spp. L. kéregmentes fűrészelt faanyaga tekintetében. Az említett faanyag 2016. november 30-ig behozható az Unióba anélkül, hogy eleget tenne a szóban forgó határozat I. melléklete 2. pontjának, feltéve, hogy teljesíti a szóban forgó határozat II. mellékletében meghatározott feltételeket.
            
         
               (2)
            
            
               Az (EU) 2015/893 bizottsági végrehajtási határozat (3) a harmadik országokból származó Acer spp. kéregmentes fűrészelt faanyagának Unióba való behozatalára vonatkozó követelményeket állapít meg. Az említett követelmények szükségesek az Unió területének az Anoplophora glabripennis (Motschulsky) károsítóval szembeni növény-egészségügyi védelméhez, és e követelmények alól nem indokolt eltérést biztosítani. Az említett kéregmentes fűrészelt faanyagra tehát nem alkalmazandó a továbbiakban a 2002/757/EK határozat szerinti eltérés.
            
         
               (3)
            
            
               A tagállamok által a Bizottsághoz meghatározott időközönként benyújtott információk fényében megállapítható, hogy a 2002/757/EK határozat II. mellékletében meghatározott egyedi feltételek elégségesek a károsító Unióba való behurcolásának megelőzéséhez. A tagállamoknak az Amerikai Egyesült Államokból származó Quercus spp. L. kéregmentes fűrészelt faanyaga tekintetében továbbra is alkalmazniuk kell az említett feltételeket. Az Amerikai Egyesült Államok által benyújtott technikai dokumentumok értékeléséből kiderül, hogy a 2002/757/EK határozat 6a. cikkének (3) bekezdésében említett mesterségesen szárított lombos fűrészáru tanúsítási program hatékonyan működik.
            
         
               (4)
            
            
               Következésképpen az Amerikai Egyesült Államokból származó Quercus spp. L. kéregmentes fűrészelt faanyaga tekintetében biztosított kivételt az említett faáru kereskedelmében való szükségtelen fennakadások elkerülése érdekében 2026. december 31-ig meg kell hosszabbítani.
            
         
               (5)
            
            
               A 2002/757/EK határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2002/757/EK határozat módosítása
   A 2002/757/EK határozat 3. cikk (1) bekezdésének második albekezdése helyébe a következő szöveg lép:
   
      „Az első albekezdéstől eltérve az Amerikai Egyesült Államokból származó Quercus spp. L. kéregmentes fűrészelt faanyaga 2026. december 31-ig behozható az Unióba anélkül, hogy eleget tenne e határozat I. melléklete 2. pontjának, feltéve, hogy teljesíti az e határozat II. mellékletében meghatározott feltételeket.”
   
   2. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2016. november 8-án.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 169., 2000.7.10., 1. o.
   
   
      (2)  A Bizottság 2002. szeptember 19-i 2002/757/EK határozata a Phytophthora ramorum Werres, De Cock & Man in 't Veld sp. nov. Közösségbe történő behurcolásának és a Közösségen belüli elterjedése elleni ideiglenes növény-egészségügyi szükségintézkedésekről (HL L 252., 2002.9.20., 37. o.).
   
      (3)  A Bizottság 2015. június 9-i (EU) 2015/893 végrehajtási határozata az Anoplophora glabripennis (Motschulsky) Unióba történő behurcolásának és Unión belüli terjedésének megelőzésére irányuló intézkedésekről (HL L 146., 2015.6.11., 16. o.).